El president de Promoció del Transport Públic (PTP), Ricard Riol, ha demanat que es torni als preus de 2013 i es debati amb les associacions de veïns “per acordar un sistema tarifari que no sigui tant excloent” i que consideren “un abús i un desafiament als barris més castigats per la crisi, l’atur i les retallades”. Aquest any, la pujada del preu fixada per l’ATM ha estat, globalment, del 3,5%.

Unes 500 persones s’han aplegat a l’estació de Llucmajor, de la Línia 4 de metro, per manifestar-se fins a Virrei Amat. També hi ha hagut protestes a Plaça de Sants, Arc de Triomf, Torre Baró, Sant Andreu o la Verneda. De fet, al llarg de la tarda s’han hagut d’aturar tres línies de metro (L4, L5 i L3), perquè els manifestants n’han impedit la circulació. D’altra banda, a l’estació del Clot, la protesta ha acabat amb una mampares trencada.